Kardos Márton a Szent György Görögkatolikus Óvoda és Általános Iskola 8. osztályos tanulója. Kisiskolás kora óta kitűnt szorgalmával, széleskörű érdeklődésével. Minden tanévben nevelőtestületi dicséretben részesült. Kitűnő tanulmányi eredménye, példamutató magatartása mellett versenyeredményeivel, sportteljesítményeivel, kulturális területen végzett tevékenységével is kiemelkedik társai közül. Állandó szereplője az iskolai, egyházi és a városi kulturális rendezvényeknek. Érdeklődése széleskörű. Közvetlen, segítőkész diák. A diákönkormányzat tevékeny tagja. Kortársai, diáktársai, nevelői számára mintaértékű diák, aki méltó az „Év tanulója” városi kitüntetésre.

Versenyeredményei:

* ELT Hungary által szervezett ON-LION angol nyelvi verseny: országos 22. hely
* A Várday István Városi Könyvtár és Béres József TIT Kisvárdai Egyesület által közösen megszervezett, Kisvárda a XV. században elnevezésű helytörténeti versenyen a csapat tagjaként 2. hely
* A Várday Kata Református Általános Iskola által szervezett angol nyelvi versenyen 3. hely csapattagként
* Szent Atanáz Tudásolimpia döntőjébe jutott
* Dürer matematika csapatverseny csapattagként 3. hely
* Az Éles Béla megyei matematika versenyen 2. hely
* Nyíregyházi Szent Miklós Görögkatolikus Általános Iskola irodalmi verseny csapattagjaként 1. hely
* MatekOsok: csapattagként bejutott az országos döntőbe, ahol a legjobb vármegyei csapatként a 19. helyen végeztek.